Ek (deel 2) deur Tertius Fourie | Bydraes | Woes - Kreatiewe platform vir Afrikaans
Titel: Ek (deel 2)
Aantal woorde: 250
My oë rol om in my kop. Die demoon is sentimeters van my gesig af. Sy klou al reeds besig om my onderbewussyn oop te skil. Sy sal natuurlik weer skree, soos altyd; sy en die gestaltes wat snags geruisloos verby my ooglede sweef. En dan sal hy sit en praat asof niks gebeur het nie. My 'n trek van die opium bied. My sintuie verswak met elke asemhaling. Ek probeer my bes om staande te bly. My pogings faal: "Onthou jy daardie aand met daardie arrestasie" en "ek sal nooit vergeet toe die skote geklap het daar by…" So gaan dit aan. Met elke geritsel van die blare in die wind beskou 'n ondier my vanuit die soveelste dimensie van 'n volgende gebed. Ek is gebind. Van kleins af. As die ruiter net sy goed wil vat en moerland toe fokof… Maar nee, die gespuis bly klop-klop met die vuil lemmetjie en chirurgiese alkohol wat 'n paar maande terug al verval het."Eina bliksemse hond!" prewel ek toe die vloeistof deur die vore van my wonde stroom. Daar is iets hemels aan pyn. Of dit nou met die lemmetjie in die bad is, brandwonde in die kombuis of 'n klipharde hou teen die kop in die agterplaas. Wie gee in elk geval 'n fok om oor simpatie? Só het hulle my gevoed met die sifilis wat uit hulle breine stroom. Frontale breinlobbe is ook plekke van veiligheid; oë is ook legkaarte wat glas in jou gesig laat spat.
ek wonder wat is letterlik en wat is figuurlik. Jou stories is as poetic as your your poetry. Ek hoop jy stel dit alles saam in 'n boek, iets wat 'n mens agteruit, onderstebo en uit die middel uit lees.